Dobšiná

Dobšiná (saksa keeles Dobschau, ungari keeles Dobsina) on linn Slovakkias Košice maakonnas Rožňava ringkonnas.

Linna lähedal asub Dobšiná jääkoobas, mis kuulub UNESCO maailmapärandi nimistusse.Dobšinská ľadová jaskyňa cave Slovakia Travel. Vaadatud 30. aprillil 2023

Geograafiline asend
Dobšiná asub Slovaki maagimäestiku nõlvadel,  Rožňavast ligikaudu 21 km põhjaloodes. Linnast põhjas asub Slovaki Paradiisi rahvuspark.

Ajalugu
Dobšinát on esmamainitud 1326. aastal, mil sinna saabusid saksi kaevurid. Alates 15. sajandi lõpust on Dobšinát dokumentides nimetud linnaks ("civitas").Z histórie Dobšinej Farnosť Dobšiná. Vaadatud 30. aprillil 2023 Piirkonnas kaevandati kulda, hõbeda ja niklit, hiljemrauamaaki, vaske, koobaltit ja elavhõbedat.Dobsina, Dobšiná Explore Carpathia. Vaadatud 30. aprillil 2023] 1556. ja 1584. aastal rüüstasid linna türklased.Dobšiná - História E-OBCE.sk. Vaadatud 30. aprillil 2023

17. sajandil kujunes Dobšiná oluliseks terasetootmise keskuseks. Vanema erialase kirjanduse andmetel ehitati esimene kõrgahi Dobšiná lähedale 1680. aastal. Arhiividokumentides mainitakse Dobšina esimest kõrgahju aga alles 1722. aastal.História mesta Mesto Dobšiná. Vaadatud 30. aprillil 2023

1897. aastal koobalti ja nikli kaevandamine Dobšinás lõpetati. Rauamaaki kaevandati kuni 1970. aastani.Abandoned Dobšiná mines in Slovakia - the Flos Ferri Heaven Mineral Expert. Vaadatud 30. aprillil 2023

1945. aastal saadeti linna saksa rahvusest elanikkond riigist välja. 18. mail 1945 Přerovi veresaunas hukatud 267-st saksa rahvusest tsiviilisikust olid 131 pärit Dobšinást.Das Schicksalsjahr der Karpatendeutschen Kulturstiftung der deutschen Vertriebenen für Wissenschaft und Forschung. Vaadatud 30. aprillil 2023

Rahvastik

Slovakkia 2021. aasta rahvaloenduse andmetel oli Dobšiná elanikest slovakke 84,14%, mustlasi 3,63%, tšehhe 0,33% ja ungarlasi 0,31%. Rahvus oli teadmata 11,29%-l elanikest.Number of population by ethnicity in the municipality Dobšiná at 1. 1. 2021 Sčítanie obyvateľov, domov a bytov 2021. Vaadatud 30. aprillil 2023

Sõpruslinnad
 Šternberk, Tšehhi
 Teistungen, Saksamaa
 Sajószentpéter, Ungari
 Kobiór, Poola
 Rudabánya, Ungari

 Viited 

Kategooria:Slovakkia linnad
Kategooria:Košice maakond